Рэквіем
Ў душы народнай песні голас

Заходзіцца ад жалю, плача.

Памёр паэт народны, Колас,

Ўмываюся слязой гарачай.

 

Радзіма плача горна, ўголас,

І за труной ідзе ў жалобе.

«Устань, Якубе, родны Колас! —

Галосіць Мінск, і Брэст, і Жлобін.

 

Жывой вадой напояць рэкі,

Умыюць чыстай, светлай хваляй.

Любімы, родны наш навекі,

Перад табой чало схіляем.

 

Мы чуем: сэрца ў песні б’ецца,

І верым у тваё бяссмерце».

 

15 жніўня 1956 г.

Вершы Язэпа Пушчы
Творы 1956 года